Sûrê ke Lîsteyê Mîrasê Kulturî yê Dinya yê UNESCO de ca gênê rîyê tayî xebatanê Dola Dîcle ra rijîyenê.
Dimayê reaksîyonê vera Projeyê Herêma Rekreasyonî yê Dola  Dîcle yê Wezaretê Derûdor û Bajarîye UNESCO ra heyetêk ame û çimdarîyanê xo ra dima vat ke no proje zirar dano sîstemê ekoloji û proje da vindarnayene. Bado  zî Mehkemeya Îdare ya 1’ine  ya Amedî proje îptal kerd. La na rey zî xebatê ‘Baxçeyê Şarî’ yo ke Erdoganî semedê weçînitişî sozê viraştişê ci dayo kewtî dewre. Çarçeweyê nê  karan de rîyê xebatanê wesayîtanê giranan ra dêsê vakurê Sûran yê ke sey cayê tewr zehîfî yê dêsan yenê zanayene de 2 metre rijîya.
